《题烟云台》
明代·刘永之

祠宫俨肃穆，灵贶赫然敷。藻井垂珠实，素壁绘金图。

涧长三花树，林栖九子乌。遥峰隐残照，丹霞晚渐舒。

眇然登云驾，谁谓古今殊。

作者简介：临江清江人，字仲修，号山阴道士。少随父宦游，治《春秋》学，工诗文，善书法。日与杨伯谦、彭声之辈讲论风雅，当世翕然宗之。明洪武初征至金陵，以重听辞归。有《山阴集》。